ክብር ለሚገባው ክብር እንስጥ፡፡
የሕክምና ባለሙያዎችን ልፋት እና ጥረት ምን ያክል እያገዝናቸው ይሆን?ብዙ ጊዜ ሰዎች በውስጣቸው የሚወዱት ሥራ ላይ ለመሰማራት ጥረት ያደርጋሉ፡፡ ተምረው ሲመረቁ ቀኝ እጃቸውን በማውጣት ለሕዝባቸው በተማሩበት የሥራ ዘርፍ ሕዝባቸውን በቅንነት በታማኝነት እና በአገልጋይነት መንፈስ ሊያገለግሉ ቃል ሲገቡ ይስተዋላል፡፡ ታዲያ ምን ያክልሉ በሥራቸው ሕዝባቸውን ሕይወታቸውን እስከመስጠት ለገቡት ቃል ታማኝ ሆነው እያገለገሉ ይሆን የሚለውን ለአንባብያን ትተን ከሰሞኑ ይህንን ተግባር ሲወጣ ሕይወቱን ስላጣው አንድ ግለሰብ ትንሽ እንበላችሁ፡፡ወቅቱ ዓለማችን በተላላፊው የኮሮና ቫይረስ በሽታ የምትናጥበት ነው፡፡ በዚህ ጊዜ ታዲያ በፍርሃት እና በበሽታው የሚናጠው ሰው የትየለሌ ነው፡፡ ጉዳዩን አጢኖ ከባለሙያዎች የሚሰጠውን ምክር አንደ በአንድ በሕይወቱ የሚተገብረውም ቁጥሩ ቀላል አይደለም፡፡ባለታሪካችን ፈረንሳዊ ነው፤ ፈረንሳይ እና ጣልያን ወስጥ የኮሮና ቫይረስ ስለሚያስከትለው ጉዳት እና የጥንቃቄ መልእክት ሲተላለፍ አብዛኞቹ ይቀልዱ ነበር፡፡ መነሻውም ቻይና እንደመሆኑ እንዲህ በአጭር ጊዜ ሀገራቸው ገብቶ እንደሚያምሳቸው ያልገባቸው ሰዎች የሚሰጠውን ትምህርት ከቁብ አልቆጠሩትም ነበር፡፡ ታዲያ ብዙም ሳይቆይ የኮሮና ቫይረስ ፈረንሳይ እና ጣልያን ገብቶ ብዙዎቹን ለጉዳት ዳረገ፡፡ በዚህ ጊዜ ታዲያ ፈረንሳውያን የሕክምና ባለሙያዎች ሕዝባቸው ቀድሞ መልእክታቸው ባይሰማም በሽታው ከገባ በኋላ ግን በገቡት ቃል መሠረት ሕዝባቸውን ለማዳን ቀን ከሌሊት መልፋታቸውን ቀጥለዋል፡፡